
5 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρυθμίσεις Θήρας για την κυνηγετική περίοδο 2001 - 


2002 στην Περιφέρεια του Νομού Δωδεκανήσου. 1 
Τροποποίηση ορίων Καταφυγίου άγριας ζωής «Λιβα¬ 
διού - Κούτελα - Αθυμαδάρι - Εχειλή» Περιοχής Νή¬ 
σου Αστυπάλαιας, Δήμου Αστυπάλαιας Νομού Δω¬ 
δεκανήσου, Περιφέρειας Νοτίου Αιγαίου. 2 

Ίδρυση μονίμου Καταφυγίου άγριας ζωής στις Περιο¬ 
χές «Ανατολικού τμήματος Νήσου Αστυπάλαιας 
και των γύρωθε νησίδων» Νήσου Αστυπάλαιας, Νο¬ 
μού Δωδεκανήσου, Περιφέρειας Νοτίου Αιγαίου.. 3 
Τροποποίηση της 78186/2835/23.7.1991 Απόφασης 
ΥΠ.Γ.Ε. περί απαγόρευσης κυνηγίου σε περιοχή 
του Λιγνιτωρυχείου Μεγαλόπολης. 4 


ΑΠΟΦΑΣΕΙ Σ 

Αριθ. 4288 (1) 

Ρυθμίσεις Θήρας για την κυνηγετική περίοδο 2001 - 2002 
στην Περιφέρεια του Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπ’ όψη: 

1. Τις διατάξεις του ΝΔ 86/69 «Περί Δασικού Κώδικα» (άρ¬ 
θρα 251, 258,259, και 261), του ΝΔ 996/71 (άρθρο 11), του Ν. 
177/75 (άρθρα 7 και 8) του Ν. 2637/98 (άρθρο 57, 58 και 59) 
και της αριθ. 414.985/29.11.1985 (ΦΕΚ 757/Β/ 18.12.1985) 
κοινής απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε με τις 
αριθμ. 366.599/16.12.1996 ( ΦΕΚ 1188/ Β/31.12.1996) και 
294283/23.12.97 (ΦΕΚ 68/Β/4.2.98) κοινές αποφάσεις των 
Υπουργών Εθνικής Οικονομίας και Γεωργίας. 

2. Την αριθμ. 99813/3880/31.7.2001 απόφαση του 
Υπουργού Γεωργίας σχετική με ρυθμίσεις Θήρας για την 
κυνηγετική περίοδο 2001 - 2002 . 

3. Τις διατάξεις του Π.Δ. 94/93 (ΦΕΚ 40Α/22.3.1993) σε 
συνδυασμό μεεκείνεςτου άρθρου 1 του Ν. 2026/92 (ΦΕΚ 
43/Α/92), με τις οποίες η αρμοδιότητα του Υπουργού Γε¬ 


ωργίας να εξετάζει και να εγκρίνει αιτήματα απαγόρευ¬ 
σης Θήρας για περιορισμένη χρονική διάρκεια έχει μετα- 
βιβασθεί στους Νομάρχες. 

4. Τις διατάξεις του Νόμου 2503/97 «Οργάνωση, διοίκη¬ 
ση, στελέχωση περιφέρειας κ.λ.π.». 

5. Το αριθμ. ΔΕ 13.684/3.9.93 έγγραφο της Νομαρχίας 
Δωδεκανήσου σχετικό με νέες αρμοδιότητες των Νομαρ¬ 
χών. 

6. Το αριθμ. 78006/2538/1.7.94 έγγραφο του Υπουργεί¬ 
ου Γεωργίας, σχετικό με απαγορεύσεις κυνηγίου ορισμέ¬ 
νου χρόνου. 

7. Τον Ν. 2240/16.9.94 (ΦΕΚ 153Α), «Συμπλήρωση δια¬ 
τάξεων για τη Νομαρχιακή Αυτοδιοίκηση και άλλες διατά¬ 
ξεις». 

8. Τις σχετικές εισηγήσεις των Κυνηγετικών Συλλόγων 
Νομού Δωδεκανήσου. 

9. Την από 10/8/2001 έγγραφη εισήγηση της Δασοπό¬ 
νου Κιόττου Τσαμπίκα. 

10. Την ανάγκη ρύθμισης του τρόπου άσκησης του κυ¬ 
νηγίου στην περιφέρεια του Νομού Δωδεκανήσου, απο¬ 
φασίζουμε: 

Α. 1) Ορίζουμε σε όλο τον Νομό Δωδεκανήσου (πληντων 
Νήσων Κω, Λέρου και Τήλου) ημερομηνία έναρξης του κυ¬ 
νηγίου, για την κυνηγετική περίοδο 2001-2002, την 20ην Αυ- 
γούστου 2001 εντός των ζωνών διάβασης αποδημητικών. 

2) Εξαιρούμε τις Νήσους Κω και Λέρο στις οποίες ημε¬ 
ρομηνία έναρξης ορίζεται η 15η Σεπτεμβρίου 2001 καιτην 
Τήλο, στην οποία ημερομηνία έναρξης ορίζεται η 20η 
Οκτωβρίου 2001. 

3) Ημερομηνία λήξης του κυνηγίου για όλο τον Ν. Δω¬ 
δεκανήσου η ημερομηνία που καθορίζεται με την Υπουρ¬ 
γική Απόφαση εκτός από την ημερομηνία λήξης κυνηγιού 
που αφορά το αγριοκούνελο που καθορίζεται στις 10 Ια¬ 
νουάριου 2002 μαζί με τον λαγό. 

4) Απαγορεύουμε το κυνήγι του λαγού, ο οποίος κινδυ¬ 
νεύει με αφανισμό, στην Νήσο Κω. 

Β. Κατά τα λοιπά ισχύει σε όλο το Νομό Δωδεκανήσου η 
αριθμ. 99813/3880/31.7.2001 απόφαση του Υπουργού Γε¬ 
ωργίας. 

Η παρούσα απόφαση να δημοσιευθεί στην εφημερίδα 
της κυβερνήσεως. 

Σύρος, 17 Αυγούστου 2001 
Ο Γ ενικός Γ ραμματέας Περιφέρειας 
Π. ΣΑΛΤΟΥΡΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2250 (2) 

Τροποποίηση ορίων Καταφυγίου άγριας ζωής «Λιβαδιού 
- Κούτελα - Αθυμαδάρι - Εχειλή» Περιοχής Νήσου 
Αστυπάλαιας, Δήμου Αστυπάλαιας Νομού Δωδεκανή- 
σου, Περιφέρειας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1 .Τιςδιατάξειςτου Ν.Δ. 86/69«ΠερίΔασικού κωδικός». 

2. Τιςδιατάξειςτου Ν.Δ. 996/71 «Περίαντικαταστάσεως 

και συμπληρώσεως διατάξεων τινών του Νομοθετικού 
Διατάγματος 86/69 “Περί Δασικού Κωδικός” και κωδικο- 
ποιήσεως.». 

3. Τις διατάξεις του Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7Α'), του Ν. 
2637/98 «Σύσταση Οργανισμού Πιστοποίησης κ.λ.π.», 
(ΦΕΚ 200Α71996), με το οποίο τροποποιήθηκαν τα άρθρα 
253 και 254του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ205Α'). 

5. Την αριθμ. 414 985/29.11.85 (ΦΕΚ 757/Β718.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β /31.12.90) και 294283/ 
23.12.97 (ΦΕΚ 68/Β74.2.98), κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθμ. 2154/7.8.98 Απόφαση του Γενικού Γραμ¬ 
ματέα της Περιφερείας Νοτίου Αιγαίου για την Ίδρυση 
μονίμου καταφυγίου θηραμάτων στην θέση «Λιβάδι» Πε¬ 
ριφέρειας Δήμου Αστυπάλαιας, Νομού Δωδεκανήσου. 

7. Την αριθ. 89880/1506/31.3.2000 εγκύκλιο Δ/γή του 
Γενικού Διευθυντού Δασών και Φ. Π. «περί καταφυγίων 
άγριας ζωής». 

8. Τις διατάξειςτου Ν. 2218/94 (ΦΕΚΘΟΑ') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 
153Α'), «Συμπλήρωση διατάξεων για την Νομαρχιακή Αυ¬ 
τοδιοίκηση κ.λ.π.». 

9. Τις διατάξεις του Ν. 2503 / 97 ( ΦΕΚ 107/Α") «Διοίκη¬ 
ση, Οργάνωση, Στελέχωση της Περιφέρειας κ.λ.π.». 

10. Την αριθμ. 2250/8.5.2001 ΕΚΘΕΣΗ - ΕΙΣΗΓΗΣΗ του 
Δασολόγου Νίκου Θεοδωρίδη, και την τελική πρόταση 
του ιδίου, ως προϊσταμένου του αρμοδίου Γραφείου Θή¬ 
ρας, της Δ/νσης Δασών Δωδεκανήσου, για την ανάγκη 
τροποποίησης των ορίων του καταφυγίου άγριας ζωής 
στις θέσεις «Λιβαδιού - Κουτέλα - Αθυμαδάρι - Εχειλή» Πε¬ 
ριοχής Νήσου Αστυπάλαιας, Δήμου Αστυπάλαιας, Νομού 
Δωδεκανήσου, της Περιφερείας μας, για τους λόγους 
που αναλυτικά αναφέρονται σ’ αυτήν. 

11. Την σύμφωνη γνώμη και την προφορική εισήγηση 
του Διευθυντή Δασών Δωδεκανήσου. 

12. Το γεγονός ότι η τροποποίηση των ορίων του κατα¬ 
φυγίου κρίνεται απαραίτητη επειδή: 

α: θα πρέπει να συμπεριληφθούν στην έκταση του 
υπάρχοντος καταφυγίου, οι βραχώδεις σχηματισμοί και 
οι ακτές που δημιουργούνται στις απόκρημνες πλαγιές 
των λόφων Κουτέλα και Αθυμαδάφι, όπου, σύμφωνα με 
στοιχεία την Ελληνικής Ορνιθολογικής Εταιρείας, ζει φω- 


λεοποιεί και αναπαράγεται το εξαιρετικά απειλούμενο εί¬ 
δος αετού, με την ονομασία ΗίπαθΙυε ίαεοίαΐυε (Φιλάδελ- 
φος) ο οποίος θα πρέπει οπωσδήποτε να προστατευτεί με 
σκοπό να παραμείνει στην συγκεκριμένη περιοχή, να επι¬ 
βιώσει και να αναπαράγεται. 

β: θα πρέπει οπωσδήποτε να προστατευτούν, με σκοπό 
να επιβιώσουν και να αναπαραχθούν και τα άλλα σπάνια 
και απειλούμενα είδη μεταξύ των οποίων ο Αιγαιόγλαρος, 
ο Πετρίλος κ.λ.π. 

γ: να προστατευτούν και όλα τα άλλα είδη ζώων, που 
αναγράφονται στην παράγραφο 6 της ανωτέρω, στην 
παρ. 10 της παρούσης απόφασής μας, αναφερομένης έκ¬ 
θεσης, τα οποία τρέφονται και/ή διαχειμάζουν και/ή ανα- 
παράγονται στο νησί της Αστυπαλιάς και συγκεκριμένα 
στο δυτικό τμήμα αυτής, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στην θέση «Λιβάδι» Περιφερείας Δήμου 
Αστυπάλαιας, Νομού Δωδεκανήσου της Περιφερείας 
μας, αυξάνουμε την έκτασή του κατά 10.620 στρ., (από 
10.400 σε 21.020 στρέμματα) και το ονομάζουμε καταφύ¬ 
γιο άγριας ζωής «Λιβαδιού - Κουτέλα - Αθυμαράδι - Εχει- 
λή». 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Δωδεκανήσου σχεδιάγραμμα, που επισυνάπτεται στην 
παρούσα, ορίζεται ως εξής: Αρχίζει από τον Όρμο Λιβάδι 
και ακολουθεί βόρεια τον δρόμο Λιβάδι - Χώρα Αστυπά¬ 
λαιας, μέχρι που συναντά τον δρόμο του πέρα γιαλού τον 
οποίο ακολουθεί βόρεια προς Παλιόμυλο και συνεχίζει 
βορειοδυτικά και δυτικά προς Βίγλα. Από εκεί ακολουθώ¬ 
ντας νοτιοδυτικά τον ίδιο δρόμο, περνά από περιοχή Πα- 
λιοχώρι και στη συνέχεια από το μοναστήρι του Αγ. Βασι¬ 
λείου και συνεχίζοντας από το ξωκλήσι του Σταυρού. Στη 
συνέχεια πάει νότια ακολουθώντας το μονοπάτι που οδη¬ 
γεί στον αμαξωτό δρόμο, στον Άγιο Παντελεήμονα, στο 
κτήμα Λολού. Από εκεί ακολουθείτο χωματόδρομο προς 
το ξωκλήσι του Αγ. Ιωάννη, μέχρι που συναντά την πρώτη 
μεγάλη ρεματιά που κατεβαίνει στον όρμο Καμινάκια την 
κοίτη της οποίας ακολουθεί μέχρι την παραλία. Ακολου¬ 
θώντας στη συνέχεια την γραμμή της παραλίας περνά 
από τον όρμο Βάτσες και συνεχίζοντας δυτικά κατά μήκος 
της ακτής, από το Ακρωτήριο Καπελλού, τον Όρμο Αγ. Ιω¬ 
άννη Ριχτή, το Ακρ. Εχειλή, το Ακρ. Μαύρη Πούντα και κα¬ 
ταλήγει στο ίδιο σημείο στον Όρμο Λιβάδι όπου και η αφε¬ 
τηρία. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό ή ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεωντύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών μό¬ 
νον από τη Δασική Υπηρεσία. Με απόφασή μας, που θα 

δημοσιευθεί στην Εφημερίδα της Κυβερνήσεως, μπορεί 
να απαγορευτεί ή να τεθούν όροι ή περιορισμοί στην 
άσκηση της αλιείας, γεωργίας, βοσκής, υλοτομίας, χρή¬ 
σης των φυτοπροστατευτικών προϊόντων και της συλλο¬ 
γής και κοπής αρωματικών, βαφικών, αρτυματικών, με¬ 
λισσοκομιών και ανθοκομικών - διακοσμητικών φυτών 
για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του αρθρ. 287 Ν.Δ. 86/69 και της 
αριθμ. 414985/29.11.85 (ΦΕΚ 757/Β /18.12.85) κοινής 


απόφασης των Υφυπουργού Εθνικής Οικονομίας καιΑνα- 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε και 
ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ως της στην Εφημερίδα της Κυβερνήσεως. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Ρόδος, 17 Αυγούστου 2001 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 


ΚΑΤΑΦΥΓΙΟ ΑΓΡΙΑΣ ΖΩΗΣ 

στην θέση '* Λι|^χΰι-Κουτέλα-ΛΟυμαδύ|>ι-Εχειλιν'« 

Λήμου Αστυπάλαιας, νήσου Αστυπάλαιας, Νομοί) Λ(ι)δεΚ(ίνΐ|(ΤΟϋ 
(Ανήκει στην πριΟ. 2250/4- Η -2001 Απόφαση του Γενικού Γραμματέα 

περιφέρειας Νοτίου Αιγαίου) ^_____ 

"’εθΝΪκό ΤΥΠΟΓΡΑΦΕIο 
Γιο τεχνικό”*. Δογοι**. οπ<> οχκΟιάγεκμίΜΟ 
^γιυί ομίηρπνοτι κοτΑ προοατΛ '^-~0 ^ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2056 (3) 

Ίδρυση μονίμου Καταφυγίου άγριας ζωής στις Περιοχές 
«Ανατολικού τμήματος Νήσου Αστυπάλαιας και των 
γύρωθε νησίδων» Νήσου Αστυπάλαιας, Νομού Δωδε¬ 
κάνησου, Περιφέρειας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν.Δ. 86/69 «Περί Δασικού κωδικός». 

2. Τις διατάξειςτου Ν.Δ.996/71 «Περίαντικαταστάσεως 

και συμπληρώσεως διατάξεων τινών του Νομοθετικού 
Διατάγματος 86/69 “Περί Δασικού Κωδικός” και κωδικο- 
ποιήσεως.Ν. Δ/των». 

3. Τις διατάξειςτου Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7Α'), του Ν. 
2637/98 «Σύσταση Οργανισμού Πιστοποίησης κ.λ.π.», 
(ΦΕΚ 200Α'/1996), με το οποίο τροποποιήθηκαν τα άρθρα 
253 και254του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ 205Α ). 

5. Την αριθμ. 414 985/29.11.85 (ΦΕΚ757/Β/18.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β/31.12.90) και 
294283/23.12.97 (ΦΕΚ 68/Β/4.2.98), κοινές αποφάσεις 
των Υπουργών Εθνικής Οικονομίας και Γεωργίας. 

6. Την αριθ. 89880/1506/31.3.2000 εγκύκλιο Δ/γή του 
Γενικού Διευθυντού Δασών και Φ. Π. «περί καταφυγίων 
άγριας ζωής». 

7. Τις διατάξειςτου Ν. 2218/94.(ΦΕΚ90Α') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 
153Α ), «Συμπλήρωση διατάξεων για την Νομαρχιακή Αυ¬ 
τοδιοίκηση κ.λ.π.». 

8. Τις διατάξειςτου Ν. 2503/97 (ΦΕΚ 107/Α') «Διοίκηση, 
Οργάνωση, Στελέχωση της Περιφέρειας κ.λ.π.». 

9. Τις αριθ. ΔΠΑ/9914/16-10-2000 (ΦΕΚ1323/τΒ'/ 

1.11.200) και ΔΠΑ/9387/11.9.2000 (ΦΕΚ1176/τΒ'/ 

22.9.2000) Αποφάσεις χαρακτηρισμού ως ιδιαιτέρου φυ¬ 
σικού κάλους νησίδων, μεταξύ των οποίων περιλαμβάνο¬ 
νται οι περισσότερες από τις αναφερόμενες στηνπαρού- 
σα, και για τις οποίες καθορίζονται με τις ανωτέρω απο¬ 
φάσεις χρήσεις και δραστηριότητες μεταξύ των οποίων 
δεν περιλαμβάνεται το κυνήγι. 

10. Την αριθμ. 2056/27.4.2001 ΕΚΘΕΣΗ - ΕΙΣΗΓΗΣΗ του 
Δασολόγου Νίκου Θεοδωρίδη, για την ανάγκη ίδρυσης 
του καταφυγίου άγριας ζωής στις περιοχές «Ανατολικού 
τμήματος Νήσου Αστυπάλαιας και των γύρωθε νησίδων», 
περιφέρειας Δήμου Αστυπάλαιας, της νήσου Αστυπάλαι¬ 
ας του νομού Δωδεκανήσου, της περιφερείας μας, για 
τους λόγους που αναλυτικά αναφέρονται σ’ αυτήν. 

11. Την σύμφωνη γνώμη καιτην θεώρηση της πρότασης 
- Εισήγησης, από το αρμόδιο Τμήμα καιτον Διευθυντή Δα¬ 
σών Δωδεκανήσου. 

12. Το γεγονός ότι η ίδρυση του καταφυγίου κρίνεται 
απαραίτητη, προκειμένου να διασωθούν, να επιβιώσουν 
και να αναπαραχθούν σπάνια και απειλούμενα με εξαφά¬ 
νιση είδη της ορνιθοπανίδας, που αναφέρονται στην πα¬ 


ραπάνω αναφερόμενη εισήγηση, όπως είναι ο Αιγαιόγλα- 
ρος, ο Πετρίλος κ.λ,π., και προκειμένου να προστατευ¬ 
τούν όλα τα άλλα είδη που αναφέρονται στην παράγραφο 
6της ίδιας έκθεσης - εισήγησης, τα οποία τρέφονται και/ή 
διαχειμάζουν και/ή αναπαράγονται στο νησί της Αστυπα- 
λιάς και στις γύρω νησίδες και βραχονησίδες που αναφέ- 
ρονται στην παρούσα, καθώς επίσης και προκειμένου να 
προστατευτούν και να διατηρηθούντα είδη του ϋυπίρθΓυε 
ρόοθπίοθα που ευρίσκονται σε άριστη μορφή και κατά¬ 
σταση στο ανατολικό τμήμα της νήσου Αστυπάλαιας, 
αποφασίζουμε: 

1. Ιδρύουμε μόνιμο καταφύγιο άγριας ζωής στις περιο¬ 
χές «Ανατολικού τμήματος Νήσου Αστυπάλαιας και των 
γύρωθε νησίδων» Δήμου Αστυπάλαιας, Νομού Δωδεκα¬ 
νήσου, της Περιφερείας μας, σε έκταση εμβαδού 
30.940,23 στρ., στην οποία δεν περιλαμβάνεται το εμβα¬ 
δόν των μικρών και μεγαλύτερων Νησίδων. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την/ Διεύθυνση Δασών 
Δωδεκανήσου σχεδιάγραμμα, που επισυνάπτεται στην 
παρούσα, ορίζεται ως εξής: 

α) καταλαμβάνει ολόκληρη την έκταση των παρακάτω 
νήσων και νησίδων του ανατολικού Αιγαίου: 1) Χονδρό- 
πουλο, 2) Φτενό, 3) Ιερομονές, 4) Τηγάνι, 5) Κουτσομύτη, 
6) Αγ. Κυριακή, 7) Χονδρονήσι (Χονδρό ή Χοντρή), 8) Κου¬ 
νούπια (Κουνούπι ή Κουνούποι), 9) Γλυνό (Γλυνονήσι η Λι¬ 
γνό), 10) Φωκιονήσια (τρία (3) νησιά), 11) Πάνορμο, 12) 
Βάϊ, 13) Κατσαγρέλια (δύο (2) νησιά), 14) Οφιδούσα, 15) 
Ποντικούσα και 16) Αυγό, όπως αυτή οριοθετείται γύρω¬ 
θε από την θάλασσα και 

β) καταλαμβάνει το ανατολικό τμήμα της Νήσου Αστυ¬ 
πάλαιας όπως αυτό οριοθετείται παρακάτω: αρχίζει από 
τον κόλπο του Βάϊ και ακολουθώντας την κοίτη του κυρί¬ 
ου ρέματος ανεβαίνει νότια, μέχρι το διάσελο που δημι- 
ουργείται από τις πλαγιές των λόφων Τουρκόβιγλα ή 
Τούρκο και Αρχιστράτηγο (κορυφή 108), από εκεί συνεχί¬ 
ζει πάλι νότια ακολουθώντας την κοίτη του κυρίου ρέμα¬ 
τος που καταλήγει στον κόλπο Βρυσί ή Φόντε (ΡοπΙθ). Συ¬ 
νεχίζοντας ακολουθεί την ακτή και την παραλία νότια και 
νοτιοανατολικά μέχρι το ακρωτήριο και τον λημένα Αγρε- 
λίδι, ανατολικά τον όρμο Αγ. Φωκά, το ακρωτήριο Πούλα- 
ρη και συνεχίζει ακολουθώντας συνεχώς την παραλία βο¬ 
ρειοδυτικά και περνώντας από το Ακρωτήριο Τρυπητή, 
τον όρμο Ζαφείρι, τον όρμο Λιμιωνάρι, δυτικά τον όρμο 
Δρακοντόσπηλιο, νότια τον όρμο Συκίδιτον λημένα Βαθύ 
το ακρωτήριο Τρατσίνος και συνεχίζοντας νότια επιστρέ¬ 
φει στον όρμο Βάϊ όπου και η αφετηρία.Αρχίζει από (περι- 
γράφονται αναλυτικά τα όρια), όπου και η αφετηρία. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό ή ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε- 

ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών μό¬ 
νον από τη Δασική Υπηρεσία. Με απόφασή μας. που θα 
δημοσιευθεί στην Εφημερίδα της Κυβερνήσεως, μπορεί 
να απαγορευτεί ή να τεθούν όροι ή περιορισμοί στην 
άσκηση της αλιείας, γεωργίας, βοσκής, υλοτομίας, χρή¬ 
σης των φυτοπροστατευτικών προϊόντων και της συλλο¬ 
γής και κοπής αρωματικών, βαφικών, αρτυματικών, με¬ 
λισσοκομιών και ανθοκομικών - διακοσμητικών φυτών 
για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του αρθρ. 287 Ν.Δ. 86/69 και της 


αριθμ. 414985/29.11.85 (ΦΕΚ 757/Β'/18.12.85)^ κοινής 
απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ωςτης στην Εφημερίδα της Κυβερνήσεως. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Ρόδος, 17Αυγούστου 2001 

Ο Γενικός Γραμματέας Περιφέρειας 
Π. ΣΑΛΤΟΥΡΟΣ 

Αριθ. 1796 (4) 

Τροποποίηση της 78186/2835/23.7.1991 Απόφασης 
ΥΠ.Γ.Ε. περί απαγόρευσης κυνηγίου σε περιοχή του 
Λιγνιτωρυχείου Μεγαλόπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 258 παρ. 5 ΝΔ 86/69 «Περί 
Δασικού Κώδικα» που προστέθηκαν με τις διατάξεις του 
άρθρου 7 Ν. 177/75 καθώς καιτις διατάξεις της 414985/ 85 
Διυπουργικής Απόφασης ΥΠΕΘΟ - ΥΠΓΕ (ΦΕΚ 757/Β/85). 

2. Τις αριθ. 150564/1936/28.4.1982 (ΦΕΚ 285/Β/ 
25.5.82) και 147880/1563/14.4.1984 (ΦΕΚ 303/Β/ 
15.5.1984) Αποφάσεις ΥΠ.ΓΕ. 

3. Τις διατάξεις του Π.Δ. 51/87 «Καθορισμός Περιφε¬ 
ρειών της Χώρας για το σχεδίασμά, προγραμματισμό και 
συντονισμό της Περιφερειακής Ανάπτυξης». 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Το αριθ.ΚΕΕ-ΛΜ/1284/5.12.2000 έγγραφο ΔΕΗ Με¬ 
γαλόπολης. 

6. Την αριθ. 912/12.7.2001 αναφορά του Δασαρχείου 
Τρίπολης. 

7. Την αριθ. 1985/12.7.2001 αναφορά της Δ/νσης Δα¬ 
σών Ν. Αρκαδίας. 

8. Την αριθ. 1589/13.7.2001 απόφασή μας. 

9. Το αριθ. 38/1.8.2001 έγγραφο Κυνηγετικού Συλλό¬ 
γου Μεγαλόπολης. 

10. Την αριθ. 2259/8.8.2001 αναφορά του Δασαρχείου 
Τρίπολης. 

11. Την αριθ. 2121/8.8.2001 αναφορά της Δ/νσης Δα¬ 
σών Ν. Αρκαδίας. 

12. Τη θετική εισήγηση της Δ/νσης Δασών Περιφέρειας 
Πελ/νήσου, αποφασίζουμε: 

Καταργούμετηναριθ. 1589/13.7.2001 απόφασή μας και 
τροποποιούμε την αριθ. 78186/2835/23.7.1991 απαγο¬ 
ρευτική διάταξη κυνηγίου ΥΠ.ΓΕ, σε περιοχή του Λιγνιτω¬ 
ρυχείου Μεγαλόπολης ως εξής: 

Η περιοχή διευρύνεται σε 46.550 στρέμματα στην οποία 
απαγορεύεται το κυνήγι όλων των θηραμάτων για δέκα 
(10) χρόνια από 1.8.2001 μέχρι την 31.7.2011 καιοριοθε- 
τείται ως εξής: 


Το όριο αρχίζει από το συνοικισμό Ορεστίου ακολουθεί 
το δρόμο μέχρι συνάντηση της Εθνικής οδού Μεγαλόπο¬ 
λης - Ανδριτσαίνης την οποία ακολουθεί μέχρι τη γέφυρα 
του ρέματος Ζάμπακα, παρά το χωριό Σούλου. Από εκεί 
ακολουθεί το αριστερό μέρος του ρέματος «Ζάμπακα», 
μέχρι τον ποταμό Αλφειό. Από εκεί ακολουθεί το φράγμα 
(προστασία ορυχείου) μέχρι τη γέφυρα Κατσίμπαλι - Κυ¬ 
παρίσσια. Από το χωριό Κυπαρίσσια ακολουθείτο δρόμο 
μέχρι συνάντησης του ρέματος «Παλιόμυλος», στη συνέ¬ 
χεια ακολουθεί δυτικά το ρέμα «Παλιόμυλος» μέχρι συνά¬ 
ντησης του επάνω δρόμου Κυπαρισσιών - Ισιώματος Κα- 
ρυών, όπου συνεχίζει επί του δρόμου περίπου 700 μέτρα. 
Από εκεί νοητή γραμμή στο εξωκλήσι Αγία Σοφία, συνεχί¬ 
ζει νοητή γραμμή νοτιοανατολικά μέχρι συνάντησης της 
διασταύρωσης Θωκνίας - Καλυβιών - Καρυών και συνεχί¬ 
ζει τον καινούργιο δρόμο προς Απιδίτσα, μέχρι συνάντη- 
σηςτου ρέματος «Ζαγκλακόρεμα». Από εκεί ακολουθείτο 
ρέμα μέχρι τον ασφαλτόδρομο που έρχεται από το Χωρέ- 
μη. Από εκεί νότια τον ασφαλτόδρομο μέχρι το χωριό Χω- 
ρέμη (θέση Πλατάνα). Από εκεί στρέφεται ανατολικά σε 
νοητή ευθεία κατευθύνεται στην Εκκλησία Άγιος Γεώρ¬ 
γιος Τριποτάμου και από εκεί πάλι με ανατολική κατεύ¬ 
θυνση σε νοητή ευθέία δια των θέσεων Λάκες - Λιβάδι - 
Τζαφέρι καταλήγει στην παλαιό κοίτη του Αλφειού ποτα¬ 
μού και στο σημείο που έρχεται ο αγροτικός δρόμος από 
το Ανθοχώρι, τον οποίο ακολουθεί μέχρι το χωριό Ανθο- 
χώρι. Από εκεί ακολουθεί τον ασφαλτόδρομο (σταθμό 
ΟΣΕ Ανθοχωρίου) και καταλήγει στην εθνική οδό Μεγα¬ 
λόπολης -Καλαμάτας. Εκείθεν ακολουθεί του πυλώνες 
(πύργους) ΔΕΗ (όρια σχεδίου πόλεως Μεγαλόπολης) 
όπου τους ακολουθεί μέχρι τη διασταύρωση του δρόμου 
Μεγαλόπολης - Θωκνίας. Από εκεί νοητή γραμμή στο 
Ορέστιο όπου και άρχισε. 

Το Δασαρχείο Τρίπολης παρακαλείται για την έκδοση 
σχετικής Δασικής Διάταξης Θήρας την οποία θα κοινο¬ 
ποιήσει στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 2001 
- 2002 . 

Τρίπολη, 13Αυγούστου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

